**Učenici 1. c obilježili Svjetski dan razglednice i Svjetski dan pošte**

Hrvatska pošta uključila se u obilježavanje prvog **Svjetskog dana razglednice** koji je osmislila organizacija 'Postcrossing' kako bi novim generacijama, ali i svim ljubiteljima pisane riječi približili šarm razglednica. Pozvala je sve osnovne škole u Hrvatskoj da sudjeluju u obilježavanju ove obljetnice.

1. c razred odlučio se odazvati i obilježiti **Svjetski dan razglednice** (1. listopada) te **Svjetski dan pošte** (9. listopada). Hrvatska pošta dostavila nam je razglednice, a Marko Markica, maskota filatelije, pripremio je edukativni video u kojem učenicima govori o povijesti razglednica i poštanskih maraka te objašnjava kako pravilno adresirati razglednicu.

Učenici su uživali u videu, vježbali i plesali s maskotom Markom. Također su naučili kako se piše razglednica te s veseljem i oduševljenjem poslali razglednicu svojim prijateljima, bakama i djedovima kojima bi razglednica trebala svaki čas stići na kućnu adresu.

Kako je to izgledalo u 1. c razredu možete vidjeti u galeriji slika.





Slika na kojoj se prikazuje na zatvorenom, strop, stol, osoba

Opis je automatski generiran

Slika na kojoj se prikazuje osoba, na zatvorenom, poziranje, grupa

Opis je automatski generiran